CELEX: 62011TN0093
Language: lt
Date: 2011-02-15 00:00:00
Title: Byla T-93/11: 2011 m. vasario 15 d. pareikštas ieškinys byloje Stichting Corporate Europe Observatory prieš Komisiją

9.4.2011   
            
            
               LT
            
            
               Europos Sąjungos oficialusis leidinys
            
            
               C 113/19
            
         2011 m. vasario 15 d. pareikštas ieškinys byloje Stichting Corporate Europe Observatory prieš Komisiją
   
   (Byla T-93/11)
   2011/C 113/37
   Proceso kalba: anglų
   
      Šalys
   
   
      Ieškovė: Stichting Corporate Europe Observatory (Amsterdamas, Nyderlandai), atstovaujama solisitoriaus S. Crosby ir teisininko S. Santoro
   
      Atsakovė: Europos Komisija
   
      Ieškovės reikalavimai
   
   
               —
            
            
               pripažinti, kad 2010 m. gruodžio 6 d. Komisijos sprendimas procedūroje GESTDEM 2009/2508 pažeidžia Reglamentą Nr. 1049/2001 (1) ir jį panaikinti; ir
            
         
               —
            
            
               nurodyti Komisijai padengti ieškovės bylinėjimosi išlaidas pagal Bendrojo teismo procedūros reglamento 87 straipsnį.
            
         
      Ieškinio pagrindai ir pagrindiniai argumentai
   
   Savo ieškiniu ieškovė remdamasi SESV 263 straipsniu prašo panaikinti 2010 m. gruodžio 6 d. Komisijos sprendimą procedūroje GESTDEM 2009/2508, kuriuo atsisakoma suteikti galimybę visapusiškai susipažinti su keliais dokumentais, susijusiais su ES ir Indijos derybomis dėl prekybos, remiantis Reglamentu Nr. 1049/2001.
   Savo ieškinį ieškovė grindžia vienu teisiniu pagrindu ir teigia, Reglamento Nr. 1049/2001 4 straipsnio 1 dalies a punktas buvo taikomas klaidingai, nes išimtis tarptautinės prekybos srityje netaikoma šiuo atveju, atsižvelgiant į tai, kad visi dokumentai, su kuriais buvo prašoma susipažinti, yra vieši.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331)